CELEX: 32004D0417
Language: lv
Date: 2004-04-29 00:00:00
Title: Komisijas Lēmums (2004. gada 29. aprīlis) par Kopienas finansiālo ieguldījumu SEB konferencē par trakumsērgu Eiropā un Vidusāzijā 2004. gadā (izziņots ar dokumenta numuru K(2004) 1619)

Svarīgs juridisks paziņojums

|

32004D0417

Oficiālais Vēstnesis L 151 , 30/04/2004 Lpp. 0084 - 0085

		Komisijas Lēmums(2004. gada 29. aprīlis)par Kopienas finansiālo ieguldījumu SEB konferencē par trakumsērgu Eiropā un Vidusāzijā 2004. gadā(izziņots ar dokumenta numuru K(2004) 1619)(2004/417/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā [1], un jo īpaši tā 20. pantu,tā kā:(1) Saskaņā ar Lēmumu 90/424/EEK Kopienai jāveic vai jāpalīdz dalībvalstīm veikt tehniski un zinātniski pasākumi, kas vajadzīgi, lai pilnveidotu Kopienas veterinārijas tiesību aktus un veterināro izglītību vai apmācību.(2) Starptautiskais epizootiju birojs (SEB) ar abām Eiropas SEB references laboratorijām — FCRV-Wusterhausen un AFSSA-Nancy — ir uzņēmies iniciatīvu organizēt liela mēroga konferenci par trakumsērgu Eiropā un Vidusāzijā. Šajā konferencē jākoncentrējas uz jauniem zinātniskiem sasniegumiem trakumsērgas diagnostikas, epidemioloģijas, kā arī vakcinācijas un slimības apkarošanas praktisko aspektu jomā.(3) Kopiena saskaņā ar Lēmumu 90/424/EEK gandrīz 10 gadus ir devusi finansiālus ieguldījumus trakumsērgas apkarošanas programmās tajās dalībvalstīs, kurās ir šī infekcija. Šāda pasākuma rezultātā šī slimība ir gandrīz apkarota visā Kopienas teritorijā. Tomēr programmas turpinās reģionos, kas robežojas ar dažām valstīm, kas pievienojas, un trešām valstīm.(4) Phare programmas ietvaros 2003. gadā tika nolemts līdzfinansēt trakumsērgas apkarošanas programmas Igaunijā, Latvijā, Lietuvā, Polijā, Slovēnijā un Ungārijā. Šīs kampaņas sākas 2004. gadā un turpinās līdz 2006. gadam.(5) Programmas trakumsērgas apkarošanai Čehijā un Slovākijā 2004. gadam ir apstiprinātas, un Kopiena tajās ir devusi finansiālu ieguldījumu saskaņā ar Komisijas Lēmumu 2003/849/EK [2].(6) Jāveicina jebkura darbība, kas varētu atvieglot tādu politisku lēmumu pieņemšanu, kas ir labvēlīgi trakumsērgas apkarošanai Austrumeiropas un Vidusāzijas valstīs.(7) Konferencei par trakumsērgas apkarošanu, kas varētu uzlabot spēkā esošās stratēģijas un pilnīgot informāciju kompetentajām iestādēm Austrumeiropā un Vidusāzijā, jādod nozīmīgs ieguldījums, tādēļ Kopienai jāatbalsta šīs konferences organizēšana.(8) Kopienas īstenotā tehnisko un zinātnisko materiālu publicēšana un izplatīšana saistībā ar SEB konferenci par trakumsērgu Eiropā un Vidusāzijā 2004. gada decembrī veicinās Kopienas veterinārijas tiesību aktu un veterinārās izglītības vai apmācības turpmāku attīstību.(9) Tādēļ jāpiešķir finanšu resursi, kas vajadzīgi Kopienas ieguldījumam SEB konferencē par trakumsērgu 2004. gada decembrī.(10) Šis Kopienas finansiālais ieguldījums jāpiešķir, ja plānotā konference tiek faktiski īstenota.(11) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,IR PIEŅĒMUSI ŠO LĒMUMU.Vienīgais pantsAr šo apstiprina, ka lēmums par tehnisko un zinātnisko materiālu publicēšanu un izplatīšanu saistībā ar SEB konferenci par trakumsērgu Eiropā un Vidusāzijā 2004. gada decembrī jāfinansē no Eiropas Savienības 2004. gada budžeta 17.04.02. budžeta pozīcijas, nepārsniedzot EUR 50000.Briselē, 2004. gada 29. aprīlīKomisijas vārdā —Komisijas loceklisDavid Byrne[1] OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).[2] OV L 322, 9.12.2003., 16. lpp.--------------------------------------------------